CELEX: 62013FN0050
Language: da
Date: 2013-05-22 00:00:00
Title: Sag F-50/13: Sag anlagt den 22. maj 2013 — ZZ mod Kommissionen

20.7.2013   
            
            
               DA
            
            
               Den Europæiske Unions Tidende
            
            
               C 207/63
            
         Sag anlagt den 22. maj 2013 — ZZ mod Kommissionen
   (Sag F-50/13)
   2013/C 207/112
   Processprog: fransk
   
      Parter
   
   
      Sagsøger: ZZ (ved advokaterne B. Cambier og A. Paternostre)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Annullation af Kommissionens afgørelse vedrørende den ansøgning om supplerende erstatning, som sagsøgeren har indgivet i henhold til vedtægtens artikel 90, stk. 1, med henblik på at opnå fuld erstatning for det økonomiske og ikke-økonomiske tab, som sagsøgeren har lidt som følge af hans erhvervssygdom og de adskillige mangler, som behandlingen af hans ansøgning i henhold til vedtægtens artikel 73 er behæftet med
   
      Sagsøgerens påstande
   
   
               —
            
            
               Kommissionens afgørelse af 7. august 2012 vedrørende ansøgningen om supplerende erstatning i henhold til de almindelige regler og vedtægtens relevante bestemmelser, der er indgivet af sagsøgeren den 18. april 2010 i henhold til vedtægtens artikel 90, stk. 1, annulleres.
            
         
               —
            
            
               Kommissionens afgørelse af 14. februar 2013, hvorved sagsøgeren fik afslag på sin klage af 25. oktober 2012 i henhold til vedtægtens artikel 90, stk. 2, annulleres.
            
         
               —
            
            
               Sagsøgeren tildeles 1 798 650 EUR i erstatning for det økonomiske og ikke-økonomiske tab, der er lidt som følge af erhvervssygdommen, og som skal godtgøres i henhold til princippet om fuld erstatning efter de almindelige regler, med fradrag af den erstatning, der er tildelt i henhold til vedtægtens artikel 73, som eventuelt ændres af Personaleretten i forbindelse med sag F-142/12, der stadig er under behandling.
            
         
               —
            
            
               Sagsøgeren tildeles 145 850 EUR for det ikke-økonomiske tab, der skyldes fejl begået af Kommissionen over for sagsøgeren.
            
         
               —
            
            
               Sagsøgeren tildeles godtgørelse af sagsomkostninger og andre afholdte omkostninger og af morarenter og af alle andre rentebetalinger, som Personaleretten finder rimelige og passende, at regne fra december 2004, som er det tidspunkt, hvorfra de tab, sagsøgeren har lidt, kunne beregnes og dækkes.
            
         
               —
            
            
               Europa-Kommissionen tilpligtes at betale sagens omkostninger.